sasicodes/solvari-1 huggingface dataset:
இத்தகைய அடிமைப்படுத்தும் சொற்களுக்கென்று தனியான ஒரு திரும்பப் பெறும் திருவிழாவை நாம் யாராவது நிகழ்த்துகிறோமா..?நிச்சயமாக இல்லை என்றே சொல்லத் தோன்றுகிறது.ஒவ்வொருவருடைய குண அதிசயமாகப் பிறர் வரிசைப்படுத்துகையில் மட்டுமல்லாது ஒருவர் இல்லாத இடத்தில் அவரைக் கேலியும் கிண்டலும் செய்து எள்ளுவதற்கான கச்சாப்பொருட்களாகத் தான் அவ்வார்த்தைகள் உபயோகமாகின்றன.எத்தனையோ பிரச்சினைகள் இருக்கையில் இதென்ன பிரமாதம் என்று கருதுவோர்க்கில்லை இக்கட்டுரை.சுயபரிசோதனையின் முதல் வெம்மை எது தெரியுமா..?நாம் திரும்பப் பெறவேண்டிய சொற்களுக்கான கணக்கெடுப்புத் தான்.ஒவ்வொருவரும் நிகழ்த்திப் பார்ப்போம்எவ்வெந்த சொற்களை நாம் கைவிட வேண்டியிருக்கின்றன என்பதனை.
துப்பறியும் கதாபாத்திரங்களைப் பற்றிப் பேசலாம்..ஒரு மர்மத்தின் முடிச்சை ஒருதரம் அவிழ்த்தவனை இன்னொரு கதையில் நுழைத்ததன் மூலம் அவனுக்கு ஒரு தொடர்வரவை ஏற்படுத்த முடிந்தது.
அப்படிப் பட்ட தொடர்வருகையை ஏற்படுத்தியதன் மூலம் கற்பனைப் பாத்திரங்களின் அற்பாயுளை நீட்டித்து வைத்த முதல் எழுத்தாளர் யாராக இருந்தாலும் அவர் பேருக்கு ஒரு அர்ச்சனை செய்துவிடலாம்.
துப்பறியும் கதாபாத்திரங்களில் தேவனின் சீ.ஐடி சந்துருவும் துப்பறியும் சாம்புவும் குறிப்பிடத் தக்கவர்கள்.சந்துரு மிக அமைதியானவன்.சாம்பு பயந்தாங்கொள்ளி.ஆனால் அளவற்ற அதிருஷ்டசாலி.அவன் தொட்டதெல்லாம் துலங்கும்.தேவன் உருவாக்கிய சாம்பு முன்பாதி இருபதாம் நூற்றாண்டில் பலரது வீடுகளுக்குள்ளே நுழைந்து நிரந்தரித்தான்.
பலரது மனங்களை அலங்கரித்தான்.பலப்பல தருணங்களில் சாம்பு ஒரு உடன்வாழ்பவனாகவே கருதப்பட்டான்.சாம்புவை முதலாவது நட்சத்திர துப்பறிவாளன் என்றே சொல்லலாம்.
சங்கர்லால் மிக ஸ்டைலான வாழ்வை வாழ்ந்தவர் எனலாம்.தமிழ்வாணன் தன் பிரதி பிம்பத்தை சங்கர்லால் ஆக்கினார்.பிறகு மெல்ல சங்கர்லாலாக அவரும் கொஞ்சம் மாறிப் பல புதினங்களைப் படைத்தார்.வாழ்வு நிச்சயமற்றது என்ற ஒரு வரியை ஒரு கதைசொல்லி தன் கதைகளின் தொடர் உத்தியாக மாற்றிக்கொண்டது வெற்றிகரமாயிற்று.சங்கர்லால் பல நாடுகளிலும் புகுந்து உழன்று கழன்று ஜெயித்த அனாயாசன்.தமிழ்வாணனின் எழுத்துக்களில் பிறந்த சங்கர்லாலைக் கதாபாத்திரம் என்பதைத் தாண்டி மனிதாபாத்திரன் என்று தேடியவர்களும் நம்பத் தலைப்பட்டவர்களும் அனேகர்.தமிழ்வாணன் இறந்த பிறகும் சங்கர்லாலைத் தேடிக் காத்திருந்தவர்களின் மனங்களில் இன்னமும் ஜீவித்துக் கொண்டே தான் இருக்கிறார் சங்கர்லால்.
சுஜாதா எழுபதுகளின் மத்தியில் துப்பறியும் நாவல்களைப் படைக்கத் தொடங்கினார்.அவர் உருவாக்கிய இரட்டைப் பாத்திரங்கள் கணேஷ் மற்றும் வசந்த்.உற்று நோக்கினால் சுஜாதாவின் நிஜ இயல்பில் குழைந்து உருவாகியவன் கணேஷ் என உணரலாம்.வசந்த் அப்படி அல்லன்.சுஜாதாவின் இயல்புகளுக்கு நேர்மாறான சுஜாதா வாழவிரும்பிய குணாம்சனாக வசந்த் உருவானான்.
நிற்க.கணேஷும் வசந்தும் வக்கீல்கள்.கோர்ட்டிற்கு உள்ளேயு வாதாடி வெல்லும் சொல்லாளர்கள்.அதே நேரம் கோர்ட்டிற்கு வெளியே கண்ணாமூச்சிகளையும் கபடகுற்றங்களையும் புகுந்து வாகை சூடும் வில்லாளர்களுமானார்கள்.சுஜாதாவை விட அதிகம் பேர் அவர் உருவாக்கிய கணேஷையும் வசந்தையும் அதிகம் விரும்பி இன்னும் இன்றும் அவர்களை உயிர்ப்பித்துக்கொண்டே தாமும் வாழ்கிறார்கள்.
பட்டுக்கோட்டை பிரபாகரின் பரத் சுசிலா இணை இன்னமும் திருமணம் செய்துகொள்ளாத நிரந்தர யுவயுவதி இணை.அடிப்படையில் பிரபாகரை மிகவும் பாதித்த ஆளுமை சுஜாதா என்பது தாண்டி பரத் ஒருபாதி கணேஷின் தொடர்ச்சி என்று சொல்லலாம்.அவனது தனித்தன்மைகளை நிறுவியதால் மெல்ல மெல்ல பரத் என்னும் வக்கீல் கணேஷில் இருந்து விலகி வெளிப்பட்டு வேறோருவனாகி நிரந்தரித்தான்.இன்னும் பல எழுத்தாளர்கள் உருவாக்கிய பலப்பல கதாபாத்திரங்கள் துப்பறியும் நாவல்களின் இருள் உலகில் இன்னமும் உலவிக் கொண்டு தான் இருக்கின்றார்கள் தமிழ் போன்ற செம்மொழியில் மேற்கத்திய நாடுகளில் இருந்து இறக்குமதி செய்யப்பட்ட குழந்தையான துப்பறியும் நவீனங்களுக்கான இடம் என்ன என சிந்திக்க நேர்கிறது.தமிழ் சமூகத்தின் இத்தனை ஆண்டுகால வாழ்வியலில் ஆயிரத்தில் ஒருவர் அல்ல பத்தாயிரத்தில் ஒருவர் கூட ஒரு துப்பறியும் நிறுவனத்தை நாடித் தனக்கு நேரும் இக்கட்டை விளக்கி உதவிகோரும் சந்தர்ப்பம் வாய்ப்பதில்லை என்பதே மெய்.என்றாலும் எழுபது எண்பது ஆண்டுகளாகத் துப்பறியும் கதைகள் பல வடிவங்களைத் தாண்டி குக்கிராமங்களில் வசிப்பவர்களாலும் வாசிக்கப் பட்டுத் தொடரப்பட்டு வருவதை வெறும் எழுத்தின்பம் என்று ஒதுக்கிவைக்க முடியாது.
குற்றப்புதினங்கள் இலக்கியமல்ல என்றும் அவற்றை எழுதுகிறவர்கள் இலக்கியவாதிகள் அல்லர் என்றும் தொடர்குரல் ஒன்று எதிராடிக்கொண்டே இருப்பதை இங்கே ஒதுக்கிவைக்கலாம்.குற்றப்புதினங்களுக்கு உண்டான இலக்கியஸ்தானம் குறித்ததல்ல இந்தப் பகிர்தல்.மாறாக அவற்றுக்கு மக்கள் மனங்களில் உண்டான இடம் மறுதலிக்க இயலாதது என்பதே.
உளவியல் காரணங்கள் சொல்வது என்னவெனில் தமிழ்மக்கள் என்றில்லை.நடுத்தர வர்க்கத்து வாழ்க்கை ஞாயிறுக்கும் திங்களுக்கும் எந்த விதமான வித்யாசங்களையும் ஒரு சாமான்யனுக்குத் தருவதில்லை.அவனுக்குக் கிட்டுகிற இசை இலக்கியம் சினிமா உள்ளிட்ட கலைவடிவங்களின் பரிணாமங்கள் எல்லோரையும் எப்போதும் ஈர்ப்பதில்லை.அப்படிப் பட்ட சாமான்யர்களில் ஒரு குறிப்பிட்ட சதவீதத்தினர் என்ன செய்தாவது தத்தமது வாழ்க்கை தமக்கு அளிக்கிற வித்யாசமற்ற வேலிகளைத் தங்கள் மானசீக நிலங்களிலாவது தாண்டி ஓடுவதற்கு விரும்புகிறார்கள்.என்ன செய்தாவது தங்கள் தினசரி வாழ்க்கையின் ஈரமற்ற வெற்றுத்தனத்தை ஈரப்படுத்த விழைகிறார்கள்.அவர்கள் கையிலெடுக்கிற துப்பறியும் நாவல்கள் அவர்களுக்கு உறக்கத்துக்கு முந்தைய இன்பமாக மாறுகின்றது.மாயவலியின் இத்தகைய துப்பறியும் நவீனங்களின் முதல் இரண்டு பக்கங்களைத் தாண்டும்போதே வாசிக்கிறவனும் அந்தக் கதைசொல்லி தனக்கு முன்வைக்கிற சவாலை ஏற்றுக்கொள்கிறான்.அதற்குத் தன் மூளையின் சகல முடுக்குகளையும் ஒப்புக்கொடுக்கிறான்.என்ன செய்தாவது கடைசிப்பக்கத்தில் அதன் மர்மம் தானே அவிழும் கணத்திற்கு முந்தைய கணம் வரைக்கும் விரைந்தோடுகிற புரவியாகித் தான் அதன் மர்மத்தை அவிழ்த்தேயாக வேண்டும் என்று தீவிரமாக முனைகின்றான்.இதில் சுவாரசியமான ஒன்று என்னவெனில் தான் வெல்கிற கணங்களில் அவன் அடைகின்ற இன்பத்தை விடத் தான் தோற்கடிக்கப் படுகிற கணங்களையே அவன் பெரிதும் விரும்புகிறான்.தத்தமது குழந்தையிடம் தோல்வியடைகிற பெற்றமனம் அடைகிற பித்து நிலை இது.இலக்கியம் இல்லை என்பவர்கள் சொல்லிக் கொண்டிருக்கட்டும்.எனக்கு இது இலக்கியமே.
சுயம்புமுதலோன்அரூபிஅகநிலைஅதிகுணன்ஐநிதாசனன்நித்தன்நிமலன்குணபத்ரன்தற்பான்தனிக்கோலான்நிரந்தரன்அனந்தன்அனாதிஆதி இந்தச்சொற்களெல்லாமும் பல இடங்களில் புழக்கத்தில் இருக்கிற மற்றும் அப்படி இல்லாத சொற்கள்.இவையெல்லாமும் கடவுள் என்னும் ஒற்றைச்சொல்லின் அர்த்தங்கள்.இன்னும் அதே சொல்லுக்குப் பல அர்த்தங்கள் இருக்கின்றன என்பது இன்னொரு தகவல்.கடவுள் இருக்கிறாரா இல்லையா எனும் விவாதங்கள் வேறுஎத்தனை சொற்களாலானது அந்தச்சொல்..?
கவிதை சிறுகதை திரைக்கதை என பல்வேறு தளங்களில் இயங்கி வரும் ஆத்மார்த்தியின் பிரத்யேக இணையதளத்திற்கு அன்புடன் வரவேற்கிறோம் குடியின் பின்னால் அயர்ந்து திரியும் ஒருவன் மருத்துவருக்குப் படித்தவன்.அவனது வாழ்க்கையின் சில அத்தியாயங்களை முன் பின்னாகக் கலைத்துப் போட்டிருக்கும் நிஜத்துக்கு அருகாமையிலான சினிமா தர்மதுரை.முதலில் இப்படி ஒரு திரைப்படத்தைக் கற்பனை செய்ததற்கே அன்பையும் நன்றியையும் தெரியப்படுத்தலாம்.நாமெல்லாரும் நன்கு அறிந்த கதை மாந்தர்களைக் கொண்டு நாம் அறிய வேண்டிய பெரும் திருப்பங்களுடனான கதை செய்வதற்குப் பதிலாக உணர்வுகளின் குவியலுக்குள் பார்வையாளனை அமிழ்த்தி முடிந்த மட்டுக்கும் அவனது ஆழ்மனதினுள் தான் விரும்பிய சலனங்களை நேர்த்த முயன்றிருக்கும் சித்திரம் தர்மதுரை.
அண்ணன் தம்பிகளுடன் விரோதம்.நாலு மகன்களுக்கு இடையே எப்போதும் முட்டிக் கொள்வதைப் பார்த்துக் கொண்டும் சகித்துக் கொண்டும் எந்த ஊறும் அல்லது எந்தப் பெரிய விளைதலும் நிகழ்ந்து விடாமல் பார்த்துக் கொள்வதையே தன் முழு வேலையாகக் கொண்டு அலைந்து திரியும் தாயாக ராதிகா.இத்தனை வருடங்களில் ராதிகா ஏற்றிராத ஒரு கதாபாத்திரத்தையும் உடல்மொழியையும் அடக்கி வாசிக்கும் கீழ்ஸ்தாயிக் குரலையும் திட்டமிட்டுத் தனக்கு வேண்டிய ஒரு கிராமத்துப் பெண்மணியை அச்சு அசலாய் வெளிக்கொணர்ந்திருக்கிறார் இயக்குனர்.
எம் பையன் மேல எஃப்.ஐ ஆர் போட்டாங்கிய...டேசனைக் கொளுத்திப் புடுவேன் என்று விளைவறியாமல் கண்ணை மறைக்கும் பாசத்தில் உருகும் ஒருத்தி தர்மனை ரூமில் பூட்டிவைத்திருக்கும் பிற மகன்களை எதுவும் சொல்ல முடியாமல் அதே நேரம் அவனைக் காப்பாற்றுவதற்காக சாப்பாட்டுத் தட்டின் ஆழத்தில் ரம்பத்தை வைத்து நல்லா பிசைஞ்சு சாப்பிடு ராசா என்று க்ளூ கொடுக்கும் அன்பரசி.ராதிகாவின் படப்பட்டியலில் முக்கியமான திரைப்படம் இது என்றால் மிகையல்ல.
தப்பாட்டமா...இது தான்யா சரியான ஆட்டம் என்று தப்பாட்டக் கலைஞர்களைக் கட்டிப் பிடித்து அவர்களோடு ஆடிப்பாடும் டாக்டர் தர்மதுரையின் கதாபாத்திரம் ஒரே நேர்கோட்டில் பயணிக்காமல் தனக்குத் தேவையான நெகிழ்தல்களோடு பயணிப்பது சொல்லத் தக்கது.அதே நேரத்தில் கதாபாத்திரத்தின் மையச்சரடு அவனது நேர்மையும் சமரசம் செய்து கொள்ளாத மென் மனதும் பிசகாமல் இருப்பதும் சேரும் போது ரசிக்கத் தக்கதாகிறது.சமகாலத்தில் நடித்துக் கொண்டிருக்கும் எல்லாரையும் தன் உச்சபட்ச பரிமளிப்பால் விஞ்சுகிறார் சேது.
சீனுராமசாமியின் பெண் பாத்திரங்கள் கடந்த முப்பதாண்டுகளில் சினிமாவில் தோன்றலுக்குட்பட்ட பெண் பாத்திரங்களில் ஆகச்சிறந்தவர்களாக அமைவது இந்தப் படத்திலும் தொடர்கிறது.மிகச் சன்னமான விகற்பமில்லாத நட்பும் அன்புமாய் சேதுவுக்கு இடவலமாக தமன்னாவும் ஸ்ருஷ்டி டாங்கேயும் இடம்பெறும் கல்லூரிக் காட்சிகள் மிகையற்ற சினிமாத்தனம் கொஞ்சமும் கலக்காத ரியாலிடி எபிஸோட்.பேராசிரியராக வரும் ராஜேஷின் பின்புலமும் கல்லூரி காலம் முடிந்த பிற்பாடு தன் ஓய்வுக்காலத்தில் தென்காசி ஏரியாவில் தன் பழைய மாணவனாக இருப்பானோ என்ற ஆவலாதியில் தர்மதுரை என்ற பேரிலான டாக்டரைத் தேடிவரும் காட்சி கவிதை.அதுவும் ராஜேஷ் பேசிக்கொண்டே இருக்கையில் குனிந்து அவர் காலைத் தொட்டு வணங்கும் தர்மன்..அவன் தன் மாணவன் தான் என்பதை உணர்ந்து நெக்குருகும் ராஜேஷ்.இந்தக் காட்சியின் பின்பாதி வசனமேதுமற்ற விஷூவல் சிற்பம்.
படத்தின் பெரும்பாதி நாஸ்டால்ஜியாவைப் பேசுவதாகவே ஒரு நதியின் வளைதல்களோடு போவது அழகு.காமக்காப்பட்டி அன்புச்செல்வியாக வரும் ஐஸ்வர்யா ராஜேஷ் ஒரு நடிகை என்பதே மறந்து போகிற அளவுக்கு அறியாமையின் பேரழகை நம் கண்களின் முன் மெய்ப்பிப்பது அற்புதம்.சின்னச் சின்ன குணவித்யாசங்களின் மூலமாக அந்தப் பாத்திரம் சென்று முடியக் கூடிய தற்கொலை முடிவை முன்னமே மிக மென்மையாக ஒரு சாம்பல் நிழலைப் போல உணர்த்தியபடியே வருகிறார் இயக்குனர்.தர்மனின் தோள்களில் சரிந்து தன் எதிர்காலம் குறித்துக் கலங்கும் காட்சியின் பின் புலம் திசைகளற்ற வனவெளியாய் விரிவது அதற்கடுத்தாற் போல் அவளுக்கு நகர்வதற்குத் திசையும் எடுப்பதற்கு முடிவும் விஞ்சி இருக்கவில்லை என்பதை நனவிலி மனதினுள் ஊசிமருந்தைப் போலச் செருகித் தருகிறது.தூங்குகிற பேதையாகவே ஐஸ்வர்யாவின் மரணக்காட்சி பூர்த்தியடைகிறது.அங்கே தர்மதுரையின் உடன்பிறந்தவர்களின் பேராசையும் ஒரு மத்யவர்க்கக் குடும்பம் திருமணம் என்கிற ஒன்றைக் கொண்டு முடிந்தவரை பொருளாதார ரீதியாக மேடேறிவிடுகிற கண்மூடித் தனமான ஆத்திரமும் தன்னோடு வாழவேண்டியவளைக் கொன்றுவிட்டதில் சிதைந்து நொறுங்குகிற தர்மதுரை தானொரு டாக்டர் என்பதை மறக்கிறான்.கற்று வந்த கல்வியைப் புறந்தள்ளி உடனிருந்தே கொன்ற தன் உடன்பிறந்தவர்களைத் தானும் தன்னாலான அளவு சின்னாபின்னமாக்குவது என்கிற வேறு வழியற்ற வழியில் தள்ளாடுகிறான்.அவர்களைக் கொல்வதோ அழிப்பதோ அவனது கம்பீர காலத்து நோக்கமாக இருந்திருக்குமேயானால் அதற்குத் தேவைப்படுவது ஒற்றை நிமிடம் தான்.ஆனாலும் படித்த படிப்பும் தன் வாழ்க்கை சின்னாபின்னமானதன் அதிர்ச்சி மறுபுறமுமாய் உட்புறம் கலைந்து பலவீனமாகிற தர்மதுரை மேலும் தன்னை நெகிழ்த்திக் கொண்டு பலவீனமாக்கிக் கொள்ளும் விருப்பமற்ற வாழ்தல் வழியைத் தேர்வெடுக்கவே குடியின் பிடிக்குச் செல்கிறான்.இனியும் இருந்தால் உடன்பிறந்தவர்கள் கொன்றுவிடுவார்கள் என்ற கட்டத்தில் வீட்டை விட்டு வெளியேறுகிறான்.வெளியேறும் போது தானறியாமல் வீட்டின் மானத்துக்கு பாத்திரமான பெருந்தொகை ஒன்றைக் கையோடு கொண்டு செல்கிறான்.ஏற்கனவே அவனை வெறுக்கும் வீடு அவனைக் கூடுதல் வெறியோடு தேடியலைகிறது.
இங்கே தான் இயக்குனர் தன் திரைப்படத்தை ஒரு கவிதையாகவே வார்க்கத் தொடங்குகிறார்.தான் படித்த கல்லூரிக்குப் போகிற தர்மதுரை தன்னை பெரிதும் காதலித்த ஒருத்தி தற்போது உயிரோடே இல்லை என்பதை அறிந்து இன்னொரு முறை உடைகிறான்.அங்கே இருந்து தோழி தமன்னாவைச் சந்திக்கச் செல்வதுடன் அவனது வாழ்வின் நதியலைதல் நிறைவடைந்து வாழ்க்கை ஒரு அருவி போலப் பெருக்கெடுக்க ஆரம்பிக்கிறது.இந்தக் கடைசி எபிஸோடை தென்காசிப் பகுதியில் காட்சிப் படுத்தி இருப்பது இன்னும் அழகு.
தமன்னாவுக்கும் சேதுபதிக்கும் இடையிலான நட்பு இரண்டு இழந்தவர்களுக்கு இடையிலான வேறு வழியற்ற பற்றுதலாகப் பெருக்கெடுப்பது அழகியலின் உச்சம்.தன் வாழ்க்கையில் அதுவரை உச்சரிக்காத ஒரு சொல்லாடலை உதிர்க்கிறாள் அந்தத் தோழி...இப்பத் தான் செக்யூர்டா ஃபீல் பண்றேன் என..இந்த இடத்தில் பக்கம் பக்கமாக வசனம் பேசியிருந்தாலும் வீணாகி இருக்கும்.சீனுராமசாமி தானே தன் பாத்திரங்களின் ஆன்மாவிலிருந்து வசனங்களைச் செதுக்கி இருப்பதற்கு இந்த ஒரு காட்சி உதாரணம்.
மூன்றாம் பாலினச் சொந்தங்கள் மீது மழை போல் பொழியவேண்டிய பேரன்பை வெளிக்காட்டுகிற காட்சிகள் கதைக்குள் கதையாக கரங்களைச் சப்தமாக ஒலிக்க வைக்கின்றன.படத்தின் இடையே போகிற போக்கில் டாக்டர் தர்மதுரை ஒரு குழந்தையிடம் சொல்வார்..புரோட்டால்லாம் ரொம்ப சாப்பிடக் கூடாது என்று.பீட்ஸாக்களுக்கும் பர்கர்களுக்கும் தங்களை ஒப்புக்கொடுத்து சந்தோஷமாய தங்கள் நிலத்தின் வாழ்வியலுக்குள் ஆயிரமாயிரம் சமரசங்களை அனுமதித்துக் கொண்டிருக்கிற இன்றைய காலகட்டத்தில் இப்படி யோசிக்கிற ஒரு திரைப்படம் எத்தனை பெரிய ஆறுதல்..?
படத்தின் க்ளைமேக்ஸ் காட்சி பாலுமகேந்திராவின் அதே டச்சோடு பூர்த்தியடைகிறது.உறுத்தாத ஒளிப்பதிவும் யுவன் ஷங்கர் ராஜாவின் பக்குவமான இசையும் படத்தின் மதிப்பை அதிகரிக்கின்றன.எம்.எஸ்.பாஸ்கரின் பரிமாணம் விருதுகளுக்குத் தகுதியானது.
சீனுராமசாமியின் மனிதர்கள் அசலானவர்கள்.அவர் சொல்ல விரும்புகிற கதைகள் பெரும் ட்விஸ்ட்களோ தாட் பூட் சம்பவங்களோ கொஞ்சமும் இல்லாத நேர்மையானவை.மனதுக்கு அருகாமையில் உணர்வதற்குரிய ஒரு கதை.காகிதத்தில் எழுதிய ஈரமனசைத் தன்னாலான அளவு செல்லுலாய்டில் பெயர்த்திருக்கும் கலைநேர்மை.தர்மதுரை..அன்பும் காதலும் நட்பும் மனிதத்தின் வேறு மூன்று சொற்கள் என்பதை நிரூபித்திருக்கும் திரைப்படம்.
பொதுவாக புதிய தொழில்நுட்பங்களை நிறுவனங்கள் முதலில் பிரீமியம் சாதனங்களில் வழங்கி அதன்பின் விலை குறைந்த சாதனங்களுக்கு பயன்பாட்டிற்கு வழங்கப்படும்.
இதற்கான ஸ்பெக்ட்ரம் ஒதுக்கீடு செய்யப்பட்டதும் நிறுவனங்கள் இதனை வெளியிட துவங்குவர் இதற்கான அனைத்து பணிகளும் தயார் நிலையில் உள்ளது என அவர் தெரிவித்தார்.
ஆன்லைன் மற்றும் ஹோம் ஸ்டோர்களின் மூலம் சியோமி நிறுவனம் கடந்த ஆறு மாதங்களில் சுமார் ஐந்து லட்சத்திற்கும் அதிகமான டி.வி.
இந்தியாவில் சுமார் இரண்டு லட்சத்திற்கும் அதிகமானோர் விருப்பம் தெரிவித்துள்ளதைத் தொடர்ந்து இந்திய சந்தையில் ஆன்லைனில் அதிகம் விரும்பப்பப்பட்ட டி.வி.
துப்பாக்கி னா தோட்டா இருக்கணும் கத்தி னா ஷார்ப்பா இருக்கணும் தெறி னா தெனாவட்டா இருக்கணும் மெர்சல் னா மெரட்டலா இருக்கணும் சர்கார் னா சரவெடியா இருக்கனும்
இயற்கையின் ஆசீர்வாதமின்றி மனிதனுக்கு எதிர்காலம் கிடையாது ஜனாதிபதி ஆதவன் தமிழ் செய்திகள் இயற்கையின் ஆசீர்வாதமின்றி மனிதனுக்கு எதிர்காலம் கிடையாது என ஜனாதிபதி மைத்ரிபால சிறிசேன தெரிவித்துள்ளார்.
கரோட்டினாய்டு என்னும் பொருள் ஆரஞ்சுப் பழத்தில் அதிகம் இருப் பதால் அதனை சாப்பிடும் போது அது உடலில் வைட்டமின் ஏ சத்தானது மாறி கண்களில் பிரச்சனைகள் ஏற்படாதவாறு தடுக்கும்.
ஆரஞ்சுப்பழத்தில் கரையக்கூடிய நார்ச்சத்தானது அதிகம் நிறைந் திருப்பதால் அவை உடலில் உள்ள கொலஸ்ட்ராலின் அளவை குறைக் கும் ஆரஞ்சு பழத்தை தினமும் டயட்டில் சேர்த்து வந்தால் அதில் உள்ள வைட்டமின் சி கல்லீர லில் தங்கியிருக்கும் நச்சுக்களை வெளியேற்றி உடல் எடையை கட்டுப்பாட்டுடன் வைக்க உதவும்.
ஆய்வு ஒன்றில் ஆரஞ்சுப் பழத்தை சாப்பிட்டு வந்தால் அதில் உள்ள பாலிஃபீனால் என்னும் பொருள் உடலில் வைரஸ் நோய்த் தொற்று கள் ஏற்படாதவாறு பாதுகாக்கும் என்று நிரூபிக்கப்பட்டுள்ளது.
... .. வலியது வெல்லும் இது இயற்கையின் நியதி வலிமைதான் வெல்லும் என்பதில் சந்தேகம் இல்லை ஆனால் இங்கு வலிமையானது எது என்பதுதான் சந்தேகமாக இருக்கிறது.
சக மனிதர்களுக்கு இடையேயான அன்பு பலவீனப்பட்டு வலிமையானதாக இல்லாமல் போனதால்தான் எத்தனையோ இளம் பிஞ்சுகள் தொடர்ந்து காமுகர்களுக்கு இரையாக்கப்படுகின்றனர்.
பெற்றோர்களைப் பாதுகாப்பாக இருக்கச் சொல்லியும் குழந்தைகளைக் கவனமாக இருக்கச் சொல்லியும் அறிவுறுத்துகிறோமே தவிர வலிமையானதாக நிகழ்த்தப்படவேண்டிய எந்தச் சட்டத் திருத்தங்களையும் நாம் உருவாக்கவில்லை.
இதனால்தான் இத்தனைக் கொடூரங்களையும் மக்களுள் மக்களாக ஒளிந்து நிகழ்த்திக்கொண்டிருக்கும் அந்த மனநோயாளிகளை இனம்காண முடியாமல் தொடர் நிகழ்வுகளுக்கு நாமும் உறுதுணையாக இருக்கிறோம்.
கிட்டத்தட்ட தொடர்ந்து நிகழ்ந்துகொண்டிருக்கும் இந்த நிகழ்வுகளை வேறு காரணங்களை முன்னிறுத்தி மூடி மறைக்கின்றனர் அல்லது இதைச் சரிசெய்ய வீரியமான ஒரு குழு செயல்பாட்டிலேயே இல்லை என்றுதான் சொல்ல வேண்டும்.
இந்த நிலையில் இந்த மனநோயாளிகளின் முன் சமூகமும் அதன் சட்டதிட்டங்களும் எதற்கும் உதவாதவையாக உள்ளன என்பதை நாம் ஒப்புக்கொள்ள வேண்டும்.
ஒருகாலத்தில் புறமுதுகிட்டவனையும் ஆயுதமற்றவனையும் கொல்லப் போர்முனையில்கூட துணிவதில்லை இன்றைய நவீன வாழ்க்கை போர்முனையைவிட அத்தனை கொடுமையானதாக மாறிவிட்டதா?
பெற்றோர்களின் கவனமற்ற வளர்ப்பும் வாழத் தகுதியற்ற சூழலும் இவர்களின் சிறு அல்லது இளம் பிராயத்திலேயே இதுபோன்ற எண்ண அலைகளை மனச்சிதைவுகளாக விதைத்துவிடும்.
செய்தித்தாள்களில்கூட முக்கால் நிர்வாணப்படங்களை வெகு எளிதாகப் பார்த்துவிடும் இவர்களுக்கு இந்தச் சமுதாயத்தின் எல்லா மாற்றங்களையும் உடல் அளவிலேயே சிந்திக்க முடிகிறது.
பெண்களின் உடலை போகப் பொருளாக வெளிப்படுத்திக் கொண்டிருக்கும் இந்த நுகர்வு கலாசாரம்தான் உண்மையில் மனநோய் சமூகத்தின் முதல் அறிகுறி.
இதுதான் எதிரில் நிற்பது ஏதுமறியா பிஞ்சுக் குழந்தை என்பதை உணரவிடாமல் செய்து அவ்வுடலை ஒரு வளர்ந்த பெண்ணின் அடையாளமாக ஒப்பிட்டுப் பார்க்கச் செய்கிறது.
சக வயதுடைய பெண்ணிடம் நிகழ்த்த இயலாத எண்ணங்களை ஏதுமறியா குழந்தைகள் மீது நிகழ்த்தத் துடிப்பதும் கொன்று குவிப்பதும் ஆண்மையில் சேராது என்பதை அவர்களைச் சுற்றியிருக்கும் குடும்ப அமைப்பும் வளர்ப்பு முறைகளும் உணர்த்த வேண்டும்.
பக்கத்து வீடு மிகத் தெரிந்த நண்பர்கள் உறவினர்கள் என்ற போர்வையில்தான் இவர்களால் இந்த வக்கிரங்களை தைரியமாக நிகழ்த்த முடியும் என்பதால் குடும்ப மற்றும் சமுதாயத்தோடு இணைந்தே உலவிக்கொண்டிருப்பார்கள்.
பெரும்பாலும் நல்லவர்களுக்காக சமுதாயம் குறிப்பிட்டுக் காட்டும் அனைத்துத் தகுதிகளும் தங்களுக்கு இருப்பதாகவே வெளிக்காட்டிக்கொள்வார்கள்.
ஆன்மிகத்தில் அதிக நாட்டம் இருப்பவர்போலவும் அதிகம் பேசாதவர்களுமாக இவர்கள் இருப்பார்கள் என்கிற மனநல ஆலோசகர் டாக்டர் ஷாலினியின் மேற்கோளை இங்கு ஞாபகப்படுத்திக்கொள்ள வேண்டும்.
உண்மையில் பெற்றோருக்கும் குழந்தைகளுக்கும் கொடுக்கும் அறிவுரையைவிட இதை நிகழ்த்தும் குற்றவாளிகளுக்கும் அவர்களை ஆதரிக்கும் அவர்களின் குடும்ப அமைப்புக்கும்தான் ஆலோசனை வழங்கவேண்டியிருக்கிறது.
இந்த மன நோயாளிகளை இனம் கண்டு கவுன்சலிங் அளிப்பதும் குற்றம் நேர்ந்த பின் அவர்களைச் சமுதாயத்தில் இணையவிடாமல் மனநோயை சமநிலைக்குக் கொண்டுவருவதும் காவல் அல்லது அரசின் தனித்துறையின் தொடர் கண்காணிப்பும்தான் இந்த கொடூரங்களை நிறுத்த ஓர் அரசாங்கம் மேற்கொள்ளவேண்டிய கடமைகள்.
இதைத் தவிர்த்துவிட்டு நம்மைச் சுற்றியிருக்கும் ஒவ்வொரு குழந்தையின் பாதுகாப்பும் நம்மைச் சேர்ந்தது என்ற கவனத்துடன் இன்றைய ஒட்டுமொத்த சமூகமும் இயங்க வேண்டும்.
பிரச்னைக்குரிய ஆட்களை இனம் காண்பதற்குள்ளாகவே இந்த அவலங்கள் நடைபெற்றுவிடுவதால் பெற்றோர்கள் குழந்தைகள் என இல்லாமல் சிறார் பாதுகாப்பு என்பதை ஒவ்வொரு தனிமனிதனின் கவனத்துக்கும் கொண்டு செல்வதற்கான விழிப்புஉணர்வு திட்டங்கள் பிரசாரங்கள் விவாதங்கள் விளம்பரம் குறும்படம்... எனப் பல செயல் வடிவங்களை மேற்கொள்ள வேண்டும்.
அதுதான் ஒரு சக மனிதனின் உணர்வைப் புரிந்துகொள்ளச் செய்யும் அதைத் தவிர்த்துவிட்டு குற்றவாளிகளுக்கு சில ஆண்டு சிறை தண்டனையும் குறிப்பிட்ட தண்டனைத் தொகையும் பெயில் சிஸ்டமும் அனுமதிக்கப்படுவதால் இந்தக் குற்றங்கள் மீண்டும் மீண்டும் நிகழ்த்தப்படுமேயன்றி இவற்றை வேரறுக்க வழியில்லை.
இந்திய ஒலிம்பிக் சங்கத்தின் ஆயுட்கால தலைவராக சுரேஷ் கல்மாடி மற்றும் அபய் சவுதாலா ஆகியோர் தேர்ந்தெடுக்கப்பட்டுள்ளனர்.
கிடக்கிறது கிடக்கட்டும் கிழவியை தூக்கி மனையில் வை காங்கிரஸ் காமெடி உண்ணாவிரதம் நாகர்கோவில் காங்கிரஸ் எம்.எல்.ஏ.க்கள் மூன்று பேர் நாகர்கோவிலில் உண்ணாவிரதம் உட்கார்ந்திருக்கிறார்கள்.
இலங்கை பிரச்னைக்காக தானே என்று தப்புக் கணக்கு போட்டு விடாதீர்கள் இது வேறு கணக்கு குளச்சல் துறைமுக பணியை விரைந்து முடிக்க வேண்டும் பேச்சிப்பாறை அணையை தூர்வாரி மணல் எடுக்க அனுமதிக்க வேண்டும் நாகர்கோவில் நகராட்சியில் பாதாள சாக்கடை திட்டத்தை உடனே தொடங்க வேண்டும் தமிழகத்தில் பூரண மதுவிலக்கை அமல்படுத்த வேண்டும் என்பது உள்ளிட்ட பத்து அம்சக் கோரிக்கைகளை முன்வைத்து நாகர்கோவில் ஆட்சியர் அலுவலகம் எதிரே குமரி மாவட்ட காங்கிரஸ் கட்சியினர் ஒருநாள் உண்ணவிரதப் போராட்டத்தை நடத்தி வருகின்றனர்.
இதில் குமரி மேற்கு மாவட்ட காங்கிரஸ் தலைவரும் குளச்சல் சட்டமன்ற உறுப்பினருமான பிரின்ஸ் கிள்ளியூர் சட்டமன்ற உறுப்பினர் ஜான் ஜேக்கப் காங்கிரஸ் வர்த்தக பிரிவு தலைவர் வசந்தகுமார் உள்ளிட்டோர் கலந்து கொண்டிருக்கிறார்கள்.
இலங்கை விவகாரத்தில் தமிழகமே கொந்தளித்துக் கொண்டிருக்கையில் கிடக்கிறது எல்லாம் கிடக்கட்டும் கிழவியை தூக்கி மனையில் வை கதையாக தமிழக காங்கிரஸுக்கு இப்போது இந்தப் போராட்டம் தேவைதானா?
சங்கரன் கோவில் இடைத்தேர்தலின் போது எனது நல்லாட்சியை புரிந்து கொண்டு என்னை சங்கரன் கோவில் மக்கள் மீண்டும் அதிக வாக்களித்து வெற்றி பெறச் செய்வார்கள் என்பது எனக்கு தெரியும்.
ஆமாம் மக்காஸ் பொருளாதார தியரியை நிறுபவித்து காட்டியதால் அமெரிக்க அதிபர் ஒபாமா அவரை மிக சிறந்த பொருளாதார நிபுணர் என்று பாராட்டி விரைவில் அமெரிக்காவிற்கு அழைத்து பாராட்ட போகிறார்.
தியரி புரியாதவற்களுக்கு எங்கே டிமாண்ட் அதிகம் இருந்து அங்கே சப்ளை மிக கம்மியாக இருந்தால் விலை அதிகரிக்கும் என்பது தியரி அதை ஜெயலலிதா அவர்கள் நிறுபவித்து காட்டியுள்ளார்... ஜெயலலிதா நன்றாக படித்த அரசியல் வாதிதானே இதில் உங்களுக்கு ஏதும் சந்தேகம் இருந்தால் அவருக்கு மெயில் அனுப்பி விசாரித்து கொள்ளவும்.
அது மட்டுமல்லாமல் நீங்கள் வைத்திருக்கும் கம்பியூட்டருக்கு ஒவ்வொருவரும் பதிவு கட்டணம் செலுத்தி லைசன்ஸ் எடுக்க வேண்டுமென்றும் நீங்கள் போடும் பதிவுகளின் எண்ணிக்கைக்கு தகுந்தவாறு வரிகள் விதிக்க வேண்டுமென்றும் ஆனால் அவரை பற்றி புகழ்ந்து எழுதும் பதிவுகளுக்கு மட்டும் கேளிக்கை வரி விதிப்பில் இருந்து விலக்கு அளிக்கபடும் என்று திர்மானித்திருக்கிறார் என்று நம்பகத்தகுந்த வட்டாரங்களில் இருந்து செய்திகள் வந்த வண்ணம் உள்ளன.
நீங்கள் வந்து போகும் செலவை வேலைவாய்ப்பு தருபவர்களே ஏற்றுக் கொள்வதாலும் மற்றும் இங்கு இருக்கும் போது உணவும் இடமும் அவர்களே ஏற்றுக் கொள்வதாலும் அதிகம் கிடைக்க வாய்ய்பு இல்லை.
நீங்கள் இங்கு தங்கி இருக்கும் காலத்தில் உங்களை வேலை தருபவர்கள் அவர்கள் செலவில் நயகாராவோ டிஸ்னி வோர்ல்டுக்கோ வாஷிங்டன் கோல்டன் ப்ரிஜ்ஜோ நீயுயார்க்கில் உள்ள டைம் ஸ்கோயருக்கோ கூட்டி செல்வார்கள்.
மேலும் நீங்கள் திரும்பி செல்லும் போது இந்தியாவில் உங்கள் வீட்டிற்கு அருகில் உள்ளவர்களுக்கும் உங்கள் உறவினர்களுக்கும் பிடித்தமானதை வாங்கி உங்களிடம் தருவதால் உங்களுக்குள் வேண்டுமென்றால் மட்டும் உங்கள் அக்கவுண்டில் சிறிது பணம் போடப்படும்.
நீங்கள் தாமதித்தால் உங்கள் சம்பந்தி அப்ளை செய்து அந்த வாய்ப்பை தட்டி பறித்துவிடுவார்கள் ஆனால் இரு கண்டிஷன் நீங்கள் இங்கு வேலை பார்க்க வருவதை அமெரிக்கன் தூதரகத்தில் கண்டிப்பாக வாய் தவறியும் உளறி விடக் கூடாது மேலும் உங்கள் உறவினர்களிடம் அக்கம் பக்கத்து வீட்டில் உள்ளவர்களிடம் சொல்லும் போது எனது மகனோ மருமகனோமகளோ அல்லது மருமகளோ மிக பாசத்துடன் எங்களை அழைக்கிறார்கள் என்று உதார்விட்டு வர வேண்டும்.
உங்களுக்கு சீக்கிரம் வாய்ப்பு கிடைக்க வேண்டுமென்றால் பேரக்குழந்தைகளை நாங்கள் கண் மூடுவதற்குள் பார்க்க வேண்டும் சீக்கிரம் ஒன்றாவது பெற்று கொடு என்று பாசத்தை வெளிப்படுத்த வேண்டும்.
மன உறுத்தல் உள்ளவர்கள் யாரும் இதை ஒற்றுக் கொள்ளவில்லையென்றாலும் உண்மை இதுதான் குழந்தைகள் பிறந்த பின் அழைப்பதன் காரணம் குழந்தைகளை வளர்த்த அனுபவம் இல்லை என்பதாலும் குழந்தை பிறந்த ஒரு மாதத்திற்குள் வேலைக்கு செல்ல வேண்டிய நிர்பந்ததாலும் அல்லது வேலைக்கு செல்ல வேண்டியது இல்லை யென்றாலும் குழந்தையுடன் தனியாக நாள் முழுவதையும் கழித்து கணவருக்கு வேண்டியதை செய்து கொடுக்க வேண்டி இருப்பாதாலும்தான்.
காரணம் சம்மர் கேம்ப்க்கு அதிக செலவு பிடிக்கும் என்பதாலும் சம்மர் கேம்ப் அதிக பட்சம் அவுட்டோரில் செயல்படுவதால் நம்ம குழந்தைகள் வெயிலுக்கு தாங்க மாட்டார்கள் என்பதாலும்தான் இந்த ஏற்பாடு.
அதனால் பெற்றோர்களை இந்த மாதங்களில் அழைப்பவர்கள் அநேகம்.அவர்கள் வந்தால் குழந்தைகளை கவனித்து கொள்வதோடு வேலைவிட்டு வீட்டுக்கு வந்தால் சுட சுட நமது இந்திய பாரம்பரிய உணவுகள் தட்டில் அல்ல தமது வாய்க்கே நேரடியாக வருவதால் பெற்றோர்கள் மீது அதிக திடீர் பாசம் முழைத்துவிடும் நம் இந்திய குழந்தைகளுக்கு.
டிஸ்கி நஞ்சை விதைப்பதற்கோ அல்லது யாருடைய மனதை காயப்படுத்துவதற்கோ இந்த பதிவு போடவில்லை என் அறிவுக்கு எட்டிய எனக்கு தெரிந்த விஷயத்தை இங்கே பதிவாக போட்டுள்ளேன்.
காரணம் அவர்கள் கவர்மெண்ட் எப்போதும் சீக்ரெட் கவர்மென்ட் என்று அழைக்கபடும் அதனால் அவர்கள் எதையும் எல்லாவற்றையும் வெளிப்படையாக அறிவப்பதில்லை.
இராணுவத்திற்கு வாங்க வேண்டிய அனைத்திற்கும் தலைவர்களுக்கு கமிஷன் கொடுத்தே பாதி பணம் காலி ஆகிவிடும் அவர்கள் கமிஷன் கொடுப்பதினால் தரமற்ற ஆயுதங்கள் மற்றும் அவுட் டேட் ஆயுதங்கள் தான் மலிவு விலைக்கு கிடைக்கும்.
அதை கேட்க மறுத்தான் அவன் மேலும் அவன் அந்த பெண்ணை காயம் ஏதும் பண்ணக் கூடாது என்று நினைத்த அந்த போலிஸ் தன்னிடம் இருந்த துப்பாக்கியை எடுத்து கண்ணிமைக்கும் நேரத்தில் சுட்டு கொன்றுவிட்டார்.
என்னடா பதிவு போடலாம் என்று யோசித்து கொண்ட போது என் மனதில் உதித்தது தமிழ் பெண்களின் கனவுலக கதாநாயகர்களாக வந்த சிலர் என் மனதில் வந்தனர்.
அதில் ஐந்து பேரை செலக்ட் செய்து அவர்களின் படங்களை கூகுலாண்டவரின் உதவியால் எடுத்து என்னிடம் உள்ள சாப்ட்வேர் உதவியால் அதில் சிறிது மாற்றம் செய்து பார்த்தேன்.
தன் மனைவி சந்தோஷமாக வீட்டில் இருப்பது தாம் மட்டும் தினசரி வேலைக்கு சென்று கடினமாக உழைத்து வருவதில் வெறுப்பு அடைந்த ஒருவன் தான் தினமும் கஷ்டப்படுவதை மனைவி உணர வேண்டும் என்று கடவுளை நோக்கி கிழ்கண்டவாறு பிரார்த்தித்தான்.
அன்பான என்னைக் காக்கும் கடவுளே எனது மனைவி சந்தோஷமாக வீட்டில் இருப்பதும் நான் மட்டும் வேலைக்கு சென்று எட்டு மணிக்கு மேலாக கடினமாக உழைத்து வருகிறேன்.
அதற்கு கடவுளோ பக்தா இந்த மாதிரி விளையாட்டு தனமான வேண்டுகோளை கேட்காதே வேறு ஏதாவது கேளு என்றார்.ஆனால் அவன் விடாப்பிடியாக கேட்டதால் அவன் வேண்டுகோளுக்கு செவிசாய்த்தார் அடுத்த நாள் அந்த மனிதன் அதிகாலையில் விழித்த போது ஒரு பெண்னாக மனைவியாக மாறி இருந்தான்.
அதை அவருக்கு தேடி எடுத்து கொடுத்து விட்டு அவர்அவள் காரின் சாவியையும் தேடி கொடுத்து அவரை வேலைக்கு அனுப்பிவிட்டு ஆறிப் போன காலை உணவை கடமையே என்று சாப்பிட்டு விட்டு கொஞ்சம் மனதை அமைதிபடுத்த தனக்கு பிடித்தாமான பாடலை போட்ட இரண்டாவது நிமிடத்தில் அம்மாவின் ஆசிர்வாதத்தால் பவர் கட் ஆகி பாடலையும் கேட்க முடியாமல் ஆகிவிட்டது.
இப்படியே வீட்ல இருந்தா காரியம் ஒன்றும் நடக்காது அதனால பேங்கல செக்கை டெப்பாசிட் பண்ணிவிட்டு அப்படியே ட்டிரைய் க்ளினிங்ல டிரெஸ்ஸை கொடுத்துவிட்டு வரும் வழியில வீட்டுக்கு தேவையான பலசரக்குகளை வாங்கி வந்து.
உடனே அடித்து பிடித்து ஸ்கூலுக்கு போயி குழந்தைகளை கூட்டி வர்ம் போது அவர்கள் போடும் சண்டையை விலக்கி விட்டு அவர்களுக்கு தேவையான ஸ்நாக்ஸ் கொடுத்து அவர்களை ஈவினிங்க் எக்ஸ்ட்ரா அக்டிவிட்டி க்ளாஸுக்கு கூட்டி போய் வீட்டிற்கு வந்தால் மணி ஏழாகிவிட்டது.
குழந்தைகளை ஸ்கூல் ஹோம் வொர்க் பண்ண சொல்லிவிட்டு கிடைத்த நேரத்தில் இரவு உணவை அவசர அவசரமாக தாயாரித்து அவர்களுக்கு கொடுத்துவிட்டு துவைத்த துணிகளை மடித்து வைத்துவிட்டு குழந்தைகளை தூங்க வைத்து விட்டு அப்பாடி என்று டிவி பார்க்க உட்கார்ந்தால் வாசலில் காலிங்க் பெல் சத்தம் கதவை திறந்தால் கணவர் நண்பருடன் வீட்டிற்கு வந்த்திருந்தார்.